cyanic-selkie/wikianc huggingface dataset:
อุลตร้าแมนพาวเวิร์ด
อุลตร้าแมนพาวเวิร์ด
นักรบอุลตร้าผู้ที่บินมายังโลกจากการตามล่ายานแม่ของชาวดาวบัลตั้น แต่ได้เจอกับ เค็นอิจิ ไค จนได้เป็นร่างสถิตย์ มีลักษณะเด่นคือมีดวงตาสีฟ้าอันเป็นเอกลักษณ์และจะเปลี่ยนเป็นสีแดงตามอารมณ์ที่รู้สึกตื่นเต้น เขาต้องสูญเสียพลังงานไปเป็นจำนวนมากเมื่ออยู่บนโลก ดังนั้นเขาจึงมีเวลาอยู่บนโลกได้เพียงแค่ 3 นาทีเท่านั้น เมื่อเขาค่อยๆ สูญเสียพลังงานไป ไฟดวงเล็กๆที่อยู่รอบๆคัลเลอร์ไทม์เมอร์ตรงอกก็จะดับลงจนในที่สุด คัลเลอร์ไทม์เมอร์ ก็จะกระพริบเป็นสีแดง
การแปลงร่าง
ในการแปลงร่างเป็นพาวเวิร์ดนั้น ไคจะชูแฟลชฟริซึมขึ้นเหนือหัว แล้วกดสวิทช์ ดวงไฟทั้ง 3 จุดบนแคปซูลจะเปล่งแสง พลังงานแสงจาก พลาสม่าสปาร์ค จะพวยพุ่งออกมาห่อหุ้มรอบตัวไค จนกลายเป็นอุลตร้าแมนพาวเวิร์ด ในขณะแปลงร่าง แม้ว่าจิตใจของไค กับ พาวเวิร์ด จะแยกจากกันโดยสิ้นเชิง แต่ร่างกายผสานเป็นหนึ่งเดียว ถ้าหากฝ่ายใดได้รับบาดเจ็บ อีกฝ่ายก็จะมีอาการบาดเจ็บไปด้วยเช่นกัน
W.I.N.R.
W.I.N.R. (วินเนอร์) มีชื่อเต็มว่า Worldwide Investigation Network Response หน่วยสืบค้นพิเศษที่ก่อตั้งขึ้นโดยองค์กรสหประชาชาติซึ่งมีวัตถุประสงค์ในการตรวจสอบและรับมือกับปรากฏการณ์เหนือธรรมชาติและคดีประหลาดที่เกี่ยวโยงกับสัตว์ประหลาดและมนุษย์ต่างดาว แต่ในเรื่องหน่วยงานนี้มักจะถูกเน้นไปทางการป้องกันปราบปรามสัตว์ประหลาด โดยมีอาวุธยุทโธปกรณ์ต่างๆอย่างครบครันเพื่อเตรียมไว้ใช้รับมือกับภัยพิบัติอันเกิดจากสัตว์ประหลาดซึ่งเริ่มจะมีเพิ่มมากขึ้นเรื่อย ๆ
ฐานทัพ W.I.N.R. สาขาอเมริกาจะตั้งอยู่ในแถบชานเมืองลอสแอนเจลิสรัฐแคลิฟอร์เนีย มีโครงสร้างอาคารที่คงทนเป็นเลิศ สามารถทนต่อแผ่นดินไหวและทนไฟได้ อีกทั้งยังมี มิสไซล์หลากหลายชนิด และ ปืนเลเซอร์ ติดตั้งเอาไว้เพื่อต่อต้านการรุกรานของมนุษย์ต่างดาว ที่ห้องบัญชาการหลัก (เมนรูม) ที่พวกกัปตันอยู่จะเป็นลานกว้างซึ่งมีชั้นลอย และจะมีเจ้าหน้าที่ประจำการอยู่ตลอด 24 ชม.เพื่อเฝ้าสังเกตปรากฏการณ์ผิดปกติทั่วสหรัฐอเมริกา
ยานรบและยานพาหะนะ
ยานดำน้ำสำหรับภารกิจใต้น้ำลึกของหน่วย W.I.N.R. ใช้งานในตอนที่ 10
การออกอากาศ
ในประเทศญี่ปุ่น อุลตร้าแมนพาวเวิร์ด ได้ถูกผลิตลงในรูปแบบวีดีโอ VHS ออกวางจำหน่ายเมื่อวันที่ 5 ธันวาคม ค.ศ. 1993 ถึงวันที่ 25 สิงหาคม ค.ศ. 1994 และได้ออกอากาศทางสถานีโทรทัศน์ TBS ออกอากาศครั้งแรกเมื่อวันที่ 8 เมษายน จนถึงวันที่ 1 กรกฎาคม ค.ศ. 1995
ในส่วนประเทศไทย สถานีโทรทัศน์ไทยทีวีสีช่อง 3 ออกอากาศเรื่องนี้เมื่อช่วงปี พ.ศ. 2538 ออกอากาศทุกวันเสาร์และวันอาทิตย์ เวลา 6:00 น. และได้ถูกวางจำหน่ายในรูปแบบวิดีโอ VHS โดยวิดีโอสแควร์ และจัดจำหน่ายรูปแบบวีซีดีร่วมกับโรสวิดีโอ
อู๋ จวินหรู
อู๋ จวินหรู เกิดเมื่อวันที่ 2 สิงหาคม พ.ศ. 2508 เป็นนักแสดงตลกหญิงแนวหน้าชาวฮ่องกง ผลงานภาพยนตร์ที่คนไทยจำได้ส่วนใหญ่ เธอจะเล่นประกบคู่กับโจวซิงฉือ
ทางด้านชีวิตส่วนตัว เธอให้กำเนิดลูกสาวคนแรกกับผู้กำกับ ปีเตอร์ ชานโดยมิได้สมรส เมื่อวันที่ 15 เมษายน พ.ศ. 2549
ปัญหาคอนกรูเอนซ์ของจำนวนเต็มยกกำลังสองมอดุโลเอ็น
ปัญหาคอนกรูเอนซ์ของจำนวนเต็มยกกำลังสองมอดุลโลเอ็น (Congruence of squares (mod n)) ในเรื่องทฤษฎีจำนวนนั้นได้ถูกนำมาใช้บ่อยครั้งในปัญหาที่เกี่ยวข้องกับการแยกตัวประกอบของจำนวนเต็ม  โดยเริ่มต้นจากปัญหาที่ว่า " จงหาจำนวนเต็ม x,y ที่ทำให้สมการดังกล่าวเป็นจริง เมื่อกำหนดจำนวนเต็ม n " โดย ซึ่งการใช้ขั้นตอนวิธีการแยกตัวประกอบของจำนวนเต็มของแฟร์มาต์ (Fermat's factorization method) โดยการพยายามแยกตัวประกอบของ n ในรูปแบบ n = x2 − y2 = (x + y) (x − y). นั้น ต้องใช้เวลาที่ยาวนานมากในการค้นหาคำตอบ เพราะต้องค้นหาคำตอบที่เป็นไปได้เป็นจำนวนมาก และมีตัวเลขที่อาจเป็นคำตอบได้จริงน้อยมาก ในทางปฏิบัติจึงไม่นิยมใช้ แต่จะอาศัยการแยกตัวประกอบจากปัญหาที่ง่ายกว่า ซึ่งคือ ปัญหาคอนกรูเอนซ์ของจำนวนเต็มยกกำลังสองมอดุลโลเอ็น ซึ่งสามารถเขียนเป็นสมการได้ดังนี้
ขั้นตอนวิธีการแก้ปัญหา
จากสมการ  จะได้ว่าเราสามารถเปลี่ยนรูปของปัญหาดังนี้ ซึ่งหมายความว่า (x+y)(x-y) สามารถหาร n ลงตัว แต่ด้วยข้อกำหนดที่ว่า   จึงจะได้ว่า (x+y)หรือ (x-y) ไม่สามารถหารด้วย n ลงตัวได้เพียงตัวใดตัวหนึ่ง โดยอาจใช้วิธีการแก้ปัญหาดังนี้ ในการหาตัวหารร่วมมากระหว่าง a และ b โดยกำหนด a > b จะมีวิธีการหาตัวหารร่วมมากดังนี้ โดยมีข้อกำหนดว่า ทุกๆขั้นตอนที่ k ใดๆ ( k คือ 0 หรือ จำนวนเต็มบวกใดๆ)   rk−2 = qk rk−1 + rk    ซึ่ง   ( 0≤ rk  ,         qk = ±   โดย qkจะมีเครื่องหมายเป็นลบเมื่อ a เป็นจำนวนเต็มบวก และ b เป็นจำนวนเต็มลบ หรือ a เป็นจำนวนเต็มลบ และ b เป็นจำนวนเต็มบวก)   โดยจะมีขั้นตอนการดำเนินการดังนี้
จากสมการข้างต้นจะได้ qn = (a,b) ซึ่งจะเห็นได้ว่า จะสามารถตรวจคำตอบได้อย่างรวดเร็วซึ่งใช้เวลาไม่เกิน O(h) โดย h เป็นจำนวนหลักของ b ที่เป็นจำนวนที่น้อยกว่า a จากข้อกำหนด ซึ่ง h = + 1  ( โดย k= log10(b) )
เพราะฉะนั้นจะได้ว่า x = 6, y = 1 เป็นคำตอบหนึ่งของสมการ ซึ่งจากการตรวจสอบ (6-1,35) = 5 และ (6+1,35) = 7 ซึ่งจะพบว่าตรงตามเงื่อนไขที่ได้กำหนดไว้ จึงถือว่า x=6,y=1 เป็นคำตอบหนึ่งของสมการนี้
รหัสเทียมและประสิทธิภาพการทำงาน
จากแนวคิดขั้นตอนวิธีการแก้ปัญหาข้างต้น จะพบว่า ถ้าจะทำการเขียนรหัสเทียม (Pseudocode) เพื่อแสดงขั้นตอนการทำงานที่เกิดขึ้น หรือเป็นการแสดงขั้นตอนเบื้องต้นที่เกิดขึ้นในการใช้คอมพิวเตอร์ในการดำเนินการแก้ไขปัญหานั้น จะสามารถแสดงขั้นตอนต่างๆเป็นรหัสเทียมได้ดังนี้
จากรหัสเทียมข้างต้น function gcd จะทำการหาค่าของตัวหารร่วมมากระหว่าง a และ b แล้วทำการคืนค่าตัวหารร่วมมากกลับมาจากการเรียกใช้ function โดยจะเสียเวลาทำงานไม่เกิน O(h)  โดย h เป็นจำนวนหลักของ b ที่เป็นจำนวนที่น้อยกว่า a จากข้อกำหนด ซึ่ง h =  + 1  ( โดย k= log10(b) ) ตามที่ได้กล่าวไปแล้วข้างต้น  ซึ่งเมื่อนำไปใช้ต่อไปในขั้นตอนการแก้ปัญหาต่อไปในรูปแบบที่นำเสนอไปดังข้างต้น ซึ่งอาจเขียนเป็นรหัสเทียมได้ดังนี้
สำหรับรหัสเทียมต่อไปนี้จะเป็นการนำไปใช้ต่อเพื่อหาผลลัพธ์ในรูปแบบที่ 1.) จากรหัสข้างต้น สามารถอธิบายได้ดังนี้ โดยเริ่มต้นนั้นกำหนดค่าให้ x= เพื่อจะได้ทำการค้นหาในช่วง  ถึง n  ตามต้องการ แล้วจึงทำการทดสอบค่า y ที่เป็นไปได้ทั้งหมดซึ่งเป็นจำนวนเต็มบวก (ตั้งแต่ 1 ถึง x) ซึ่งถ้าพบว่าตรงตามเงื่อนไขที่ต้องการก็จะแสดงคำตอบและหยุดการทำงานทันทีเมื่อพบคำตอบชุดหนึ่งแล้ว ซึ่งจะทำให้เสียเวลาการทำงานรวมทั้งสิ้นจากการทำวงวนภายนอก Θ (n) และกระบวนการทำงานภายในที่ต้องวิ่งแปรผันตามค่า x รวมทั้งสิ้น O(x) จึงเสียเวลา O(n^2) และเมื่อคำนึงถึงการเรียกใช้ function gcd ที่มีภาระเป็น O(log n) แล้ว จึงได้ว่ากระบวนการทำงานตามรหัสเทียมดังกล่าวจะใช้เวลาในการทำงานรวมทั้งสิ้น O(n^2 log(n))
สำหรับรหัสเทียมต่อไปนี้จะเป็นการนำไปใช้ต่อเพื่อหาผลลัพธ์ในรูปแบบที่ 2.) จากรหัสข้างต้น สามารถอธิบายได้ดังนี้ โดยเริ่มต้นนั้นกำหนดค่าให้ x= เพื่อจะได้ทำการค้นหาในช่วง  ถึง n  ตามต้องการ เช่นเดียวกับรูปแบบที่ 1.) แล้วจึงทำการหาค่า z โดย   โดยทำการทดสอบว่า \sqrt{z} เป็นจำนวนเต็มหรือไม่  โดยถ้าเป็นจำนวนเต็มจะกำหนดให้ y = \sqrt{z} แล้วจึงทำการตรวจคำตอบโดยการตรวจสอบตัวหารร่วมมากของ (x+y,n) และ (x-y,n) ว่าเป็นไปตามเงื่อนไขที่ได้กำหนดหรือไม่ ซึ่งถ้าพบว่าตรงตามเงื่อนไขที่ต้องการก็จะแสดงคำตอบและหยุดการทำงานทันทีเมื่อพบคำตอบชุดหนึ่งแล้ว ซึ่งจะทำให้เสียเวลาการทำงานรวมทั้งสิ้นจากการทำวงวน Θ (n) และเมื่อคำนึงถึงการเรียกใช้ function gcd ที่มีภาระเป็น O(log n) แล้ว จึงได้ว่ากระบวนการทำงานตามรหัสเทียมดังกล่าวจะใช้เวลาในการทำงานรวมทั้งสิ้น O(n log(n)) ซึ่งจะเห็นได้ว่าอาจทำงานเร็วกว่ารูปแบบที่ 1.) แต่ก็จะใช้หน่วยความจำที่มากกว่าเพราะต้องคำนวณ x^2 mod n
ปัญหาที่เกี่ยวข้อง
สำหรับปัญหาคอนกรูเอนซ์ของจำนวนเต็มยกกำลังสองมอดุลโลเอ็นนั้น โดยวิธีการแก้ปัญหาที่ได้นำเสนอนั้น เป็นวิธีการพื้นฐานเท่านั้น ซึ่งได้มีผู้พัฒนาวิธีการแก้ปัญหาดังกล่าวเพื่อให้มีประสิทธิภาพยิ่งขึ้นในทางปฏิบัติ เช่น วิธีการแยกตัวประกอบแบบดิกซ์ซัน(Dixon's factorization method) รวมถึงเป็นพื้นฐานในการแก้ไขปัญหาอื่นๆอีกมากที่เกี่ยวข้องกับทฤษฎีจำนวน เช่น ปัญหาตะแกรงกำลังสอง(Quadratic sieve), ปัญหาตะแกรงของจำนวนเต็มใดๆ(General number field sieve) เป็นต้น
เพิ่มเติม
สำหรับนิยามสัญกรณ์เชิงเวลาที่ได้ใช้เพื่อประเมินประสิทธิภาพเชิงเวลา เช่น สัญกรณ์โอใหญ่ (Big O-notation) รวมถึง ความรู้เกี่ยวกับสัญกรณ์เชิงเวลาในรูปแบบภาพยนตร์เพื่อการศึกษาภาษา ซึ่งสามารถค้นคว้าเพิ่มเติมได้ทั้งในรูปแบบของภาพยนตร์เพื่อการศึกษาและบทความเพื่อความเข้าใจ รวมถึงข้อมูลอื่นๆเพื่อประกอบการแก้ปัญหานั้น เช่น บทความทางด้านความรู้ต่างๆเกี่ยวข้องกับทฤษฎีจำนวน เช่น ความรู้ที่เกี่ยวข้องกับเลขคณิตมอดุลาร์(Modular arithmetic) รวมถึงความสัมพันธ์ในรูปแบบคอนกรูเอนซ์(Congruence relation) และสัญลักษณ์ต่างๆที่ใช้ในการเขียนรหัสเทียม รวมถึงหลักภาษาในการเขียนรหัสเทียมเพื่อบรรยายขั้นตอนวิธีเพื่อการทำงานตามความต้องการ สามารถอ่านเพิ่มเติมได้ในบทความ  How to write Pseudocode (ในรูปแบบ.doc) รวมถึง รวมถึงความรู้เพื่อประกอบความเข้าใจอื่นๆซึ่งสามารถพบได้ในส่วนของอ้างอิง
อ้างอิง
หนังสือประกอบการอ้างอิง
ไอโอไอ
ไอโอไอ (I.O.I; หรือรู้จักกันในชื่อ ไอดีลออฟไอดอล  ) เป็นเกิร์ลกรุปเกาหลีใต้ ก่อตั้งโดยซีเจอีแอนด์เอ็ม จากเรียลลิตีโชว์ พรอดิวซ์ 101 ทางช่องเอ็มเน็ตในปี ค.ศ. 2016 ประกอบด้วยสมาชิก 11 คนที่ได้รับการคัดเลือกจากกลุ่มผู้ฝึกหัดจำนวน 101 คนจากบริษัทการบันเทิงต่าง ๆ ได้แก่ อิม นา-ยอง คิม ชอง-ฮา คิม เซ-จอง จอง-แชยอน โจว เจี๋ย-ฉฺยง คิม โซ-ฮเย ยู ยอน-จอง ชเว ยู-จอง คัง มิ-นา คิม โด-ยอน และจอน โซ-มี เปิดตัวเมื่อวันที่ 4 พฤษภาคม ค.ศ. 2016 พร้อมอีพีชื่อ คริสซาลิส และทำกิจกรรมร่วมกันทั้งหมด และเป็นกลุ่มย่อยอย่างน้อยหนึ่งปี
ก่อนเปิดตัว: พรอดิวซ์ 101 และ "ครัช"
ก่อนหน้ารายการ พรอดิวซ์ 101 สมาชิกของไอโอไอบางคนเคยได้ปรากฏในรายการโทรทัศน์อื่น ๆ ในปี ค.ศ. 2012 คิม เซ-จ็อง เคยเป็นผู้เข้าแข่งขันรายการประกวด เคป็อปสตาร์ 2 ช็อน โซ-มี เคยเป็นสมาชิกรายการเรียลลิตีโชว์ ซิกซ์ทีน เมื่อปี ค.ศ. 2015 และชเว ยู-จ็อง เคยปรากฏในละครทางโทรทัศน์ ทูบีคอนทินิว  ในเดือนกันยายน ค.ศ. 2015 ช็อง แช-ย็อน เปิดตัวเป็นสมาชิกของไดอา ก่อนที่จะถอนตัวออกจากกลุ่มเพื่อเข้าร่วมรายการ พรอดิวซ์ 101 ชั่วคราว อีกทั้งยังเคยปรากฏในละครโทรทัศน์เรื่อง สวีตเทมป์เทชัน ในปี ค.ศ. 2015
ในเดือนพฤศจิกายน ค.ศ. 2015 เอ็มเน็ต ประกาศเปิดตัวรายการเรียลลิตีค้นหากลุ่มศิลปินหญิงจากเด็กฝึกหัดหญิงทั้งหมด 101 คน จาก 46 สังกัดทั่วประเทศ เพื่อเปิดตัวเป็นเกิร์ลกรุปที่มีสมาชิกจำนวน 11 คนซึ่งคัดเลือกโดยผู้ชม โดยรายการออกอากาศตอนแรกเมื่อวันที่ 21 มกราคม ค.ศ. 2016 และสิ้นสุดในวันที่ 1 เมษายน ค.ศ. 2016
ในตอนแรกมีการวางแผนที่จะเปิดตัวในวันที่ 1 เมษายน ค.ศ. 2016 "ครัช" ซึ่งจะทำการแสดงในส่วนหนึ่งของรายการในตอนสุดท้าย แต่วายเอ็มซีเอนเตอร์เทนเมนต์ และเอ็มเน็ต ตัดสินใจเลื่อนการเปิดตัวเพื่อเตรียมรูปแบบ และการออกแบบท่าเต้นของกลุ่มให้ดีขึ้นด้วยเพลงใหม่ในฐานะเพลงเปิดตัวของไอโอไอ
เมื่อวันที่ 3 เมษายน ค.ศ. 2016 ตัวแทนได้เผยรายละเอียดเกี่ยวกับแผนการเปิดตัวกลุ่ม แทนที่จะปล่อยดิจิทัลซิงเกิลตามที่กำหนดไว้ในตอนแรกนั้น ไอโอไอจะเปิดตัวด้วยอีพี พร้อมกับเพลงต่าง ๆ อีกทั้งยังมีรายงานว่าพวกเธอจะมีเรียลลิตีโชว์ของตัวเองในเอ็มเน็ต และในวันเดียวกัน สมาชิกของกลุ่มได้พบกับแฟนคลับเป็นครั้งแรกในนามสมาชิกไอโอไอ ผ่านทางบัญชีอย่างเป็นทางการในแอปพลิเคชัน เนเวอร์ไฟฟ์
เมื่อวันที่ 4 เมษายน ค.ศ. 2016 เอ็มเน็ตเผยแพร่ตัวอย่างมิวสิกวิดีโอของเพลงก่อนเปิดตัว "ครัช" ซึ่งวันต่อมาเพลงได้เผยแพร่ในรูปแบบดิจิทัลซิงเกิลพร้อมกับมิวสิกวิดีโอ  โดยเป็นแนวเพลงที่เรียกว่า "แทรพิคอลดัตช์ฟังก์" (Trapical Dutch Funk)
เปิดตัวด้วยอีพี คริสซาลิส
เมื่อวันที่ 11 เมษายน ค.ศ. 2016 มีการประกาศว่าไอโอไอจะเปิดตัวด้วยอีพี ในวันที่ 4 พฤษภาคม ค.ศ. 2016 และจัดงานแสดงเปิดตัวและแฟนมีตติงในวันถัดมาที่ Jangchung Gymnasium ซึ่งโลเอ็นเอนเตอร์เทนเมนต์รับหน้าที่จัดจำหน่ายเพลงให้กับไอโอไอ โดยเริ่มจากอีพีเปิดตัวของพวกเขา เมื่อวันที่ 27 เมษายน วายเอ็มซีเอนเตอร์เทนเมนต์ประกาศเปิดตัวอัลบั้มแรกของไอโอไอในชื่อ คริสซาลิส (อีพี) ในห้าวันต่อมา ตัวอย่างมิวสิกวิดีโอก็ได้มีการเผยแพร่ออกมา
ไอโอไอเปิดตัวอย่างเป็นทางการเมื่อวันที่ 4 พฤษภาคม ค.ศ. 2016 พร้อมกับการจำหน่ายอัลบั้มแรกและมิวสิกวิดีโอของเพลงนำ "ดรีมเกิลส์" เป็นเพลงแนว แทร็ป ป็อป แดนซ์ ร่วมแต่งโดย อีรู (ผู้ใช้นามปากกว่า เฟมัสโบร) และพอล พร้อมกับเนื้อเพลงแร็ปเขียนโดยสมาชิก อิม นา-ย็อง และชเว ยู-จ็อง เมื่อวันที่ 5 พฤษภาคม ไอโอไอได้เปิดตัวการแสดงในรายการ เอ็ม เคานต์ดาวน์ ทางช่องเอ็มเน็ต ด้วยเพลงนำ และ "น็อก น็อก น็อก"
เมื่อวันที่ 11 พฤษภาคม ช็อง แช-ย็อน จากค่ายเอ็มบีเคเอนเตอร์เทนเมนต์ กลับเข้าร่วมไดอา เพื่อเตรียมการกลับมาของวงในเดือนมิถุนายน
เมื่อวันที่ 27 พฤษภาคม มีการเปิดเผยว่า ไอโอไอจะเริ่มทำกิจกรรมสำหรับกลุ่มย่อย และการเปิดตัวเป็นศิลปินเดี่ยวของสมาชิกในช่วงฤดูร้อนปี ค.ศ. 2016 การโปรโมตกับหน่วยย่อย และการเปิดตัวโซโลของสมาชิกในช่วงฤดูร้อนปี ค.ศ. 2016 และมีกำหนดที่จะสิ้นสุดวงในปลายเดือนมกราคม ค.ศ. 2017
เมื่อวันที่ 7 มิถุนายน มีการประกาศว่าคิม เซ-จ็อง และคัง มี-นา จากค่ายเจลลีฟิชเอนเตอร์เทนเมนต์ จะกลับไปยังต้นสังกัดของพวกเธอ เพื่อเตรียมตัวสำหรับการเปิดตัวเป็นสมาชิกกลุ่มของ คูกูดัน ในปลายเดือนมิถุนายน
"วอตทาแมน" และ "แฮนด์อินแฮนด์"
เมื่อวันที่ 10 มิถุนายน ค.ศ. 2016 วายเอ็มซีเปิดเผยว่า อิม นา-ย็อง, ช็องฮา, โจว เจี๋ย-ฉฺยง, คิม โซ-ฮเย, ชเว ยู-จ็อง และ ช็อน โซ-มี ในนามสมาชิกกลุ่มย่อยของไอโอไอ มีกำหนดที่จะโปรโมตอัลบั้มที่สองของกลุ่มในช่วงฤดูร้อนปี ค.ศ. 2016. เมื่อวันที่ 29 กรกฎาคม ค.ศ. 2016 มีการประกาศว่าไอโอไอจะออกจำหน่ายซิงเกิลใหม่ในวันที่ 9 สิงหาคม ค.ศ. 2016 ซึ่งได้ถ่ายทำมิวสิกวิดีโอไปเมื่อวันที่ 20 กรกฎาคม และเริ่มเตรียมการสำหรับการเปิดตัวและการโปรโมตของซิงเกิล
เมื่อวันที่ 2 สิงหาคม ค.ศ. 2016 ไอโอไอได้เผยแพร่รูปตัวอย่างผ่านทางโซเชียลมีเดีย พร้อมคำบรรยายภาพว่า "WXAXTX X XAN" สองวันต่อมา วายเอ็มซีเผยแพร่ตัวอย่างมิวสิกวิดีโอเพลง "วอตทาแมน (กูดแมน)" ซึ่งได้รับแรงบันดาลใจจากเพลง "วอตทาแมน" ของ ลินดา ลินเดลล์ ในเวอร์ชันปี ค.ศ. 1993 ที่ปล่อยโดย ซอลต์แอนด์เปปา กับเอนโวก ในส่วนของเพลงนั้น ประพันธ์โดย ไรอัน เอส. จุน ผู้ซึ่งเคยประพันธ์เพลง ครัช ของไอโอไอ ท่าเต้นของ "วอตทาแมน" ออกแบบโดยสมาชิกของกลุ่ม ช็องฮา และมีการเปิดเผยว่ามีทีมออกแบบท่าเต้นสามทีมติดต่อเข้ามาเพื่อออกแบบท่าเต้นให้กับเพลง แต่ท่าเต้นของช็องฮาถูกเลือก เนื่องจากท่าเต้นที่มีคุณภาพมากกว่า
เมื่อวันที่ 15 สิงหาคม ค.ศ. 2016 ไอโอไอออกจำหน่ายดิจิทัลซิงเกิล "แฮนด์อินแฮนด์" เป็นเพลงรีเมกจากเพลงเปิดใน โอลิมปิกฤดูร้อน 1988 ที่จัดขึ้นในโซล เพลงต้นฉบับร้องโดยโคเรียนา
รียูเนียน
6 กันยายน 2019 ค่าย Studio Blu ผู้ดูแลเพลงของ I.O.I แจ้งเลื่อนคัมแบคจาก ตุลาคม ไปเป็น ธันวาคม 2019 พร้อมกับสมาชิกที่อาจจะครบ 11 คน
โยแอคิม เมเลอ
โยแอคิม เมเลอ พีเดอร์เซิน (Joakim Mæhle Pedersen; เกิด 20 พฤษภาคม ค.ศ. 1997) เป็นนักฟุตบอลชาวเดนมาร์กที่เล่นในตำแหน่งแบ็กขวาให้กับอาตาลันตาในเซเรียอาและทีมชาติเดนมาร์ก
อาตาลันตา
วันที่ 22 ธันวาคม ค.ศ. 2020 แค็งก์ประกาศว่าเมเลอจะย้ายไปอาตาลันตาด้วยค่าตัว 10 ล้านยูโร เซ็นสัญญา 5 ปี การย้ายตัวของเขาเกิดขึ้นอย่างเป็นทางการในวันที่ 4 มกราคม ค.ศ. 2021 เขาลงเล่นนัดแรกให้กับอาตาลันตาในเซเรียอาเมื่อวันที่ 6 มกราคม ในนัดที่ทีมพ่ายแพ้ต่อปาร์มา 3–0 ต่อมาในวันที่ 28 กุมภาพันธ์ เมเลอทำแอสซิสต์ช่วยให้ทีมเอาชนะซัมป์โดเรียไปได้ 2–0
เกียรติประวัติ
แค็งก์
เดอะร็อกแอนด์โรลเอกซ์เพรส
เดอะร็อกแอนด์โรลเอกซ์เพรส (The Rock 'n' Roll Express) เป็นแท็กทีมมวยปล้ำอาชีพประกอบด้วย ริกกี มอร์ตัน และ โรเบิร์ต กิบสัน ทั้งคู่เริ่มใกล้เคียงกันอยู่ในเมมฟิสในช่วงต้นปี 1980 ตามด้วยยูนิเวอร์แซสหพันธ์มวยปล้ำ (ที่รู้จักกันมวยปล้ำกลางใต้ในเวลานั้น) ตามด้วยการ จำกัด กับสมาคมมวยปล้ำแห่งชาติของจิมคร็อคโปรโมชั่น (JCP) พวกเขาได้จัดให้มีการแข่งขันชิงแชมป์แท็กทีมโลก NWA แปดครั้งแรกกับสี่ครั้งใน JCP พวกเขายัง feuded กับพันธมิตรสี่ขี่ม้า ในช่วงปลายปี 1980 ที่พวกเขาลุ้นสำหรับมวยปล้ำชาวอเมริกันของสมาคมจากโลกแท็กทีมแชมป์ ปี 1991 โดยทีมที่ได้สูญเสียโมเมนตัมและมอร์ตันเปิดส้นหุ้นส่วนของเขาที่จะเข้าร่วมเป็นพันธมิตรมูลนิธิในนิวยอร์กแชมป์โลกดับเบิลยู (WCW) ในปี 1992 ทีมปฏิรูปทึบภูเขามวยปล้ำที่พวกเขาจัดให้มีการแท็กทีมแชมป์ SMW สิบครั้ง ทั้งคู่ยังทำงานอยู่ในสหพันธ์มวยปล้ำโลก WCW และวันที่ 6 กุมภาพันธ์ 2017 WWE ก็ได้ประกาศว่าทั้งคู่จะได้รับการแต่งตั้งให้เข้าสู่หอเกียรติยศดับเบิลยูดับเบิลยูอี
ผลงาน
1During this win, the title was awarded to them and the records are unclear as to where this occurred and which promotion they wrestled for at the time.
โดราเอมอนฉบับภาพยนตร์
โดราเอมอนฉบับภาพยนตร์ (อังกฤษ: Doraemon the movies) เป็นภาพยนตร์การ์ตูนเรื่องยาวฉบับพิเศษ สร้างโดยบริษัทผลิตภาพยนตร์โตโฮ แอนิเมชั่น สตูดิโอ พิคเจอร์ส เพื่อจัดฉายในโรงภาพยนตร์ปีละหนึ่งตอนในช่วงเดือนมีนาคมเป็นประจำทุกปี ในประเทศญี่ปุ่นเริ่มตั้งแต่ ค.ศ. 1980 (พ.ศ. 2523) ตอนไดโนเสาร์ของโนบิตะทั้งนี้ใน พ.ศ. 2548 ยังมีการฉลองครบรอบ 25 ปีของการฉายโดราเอมอนฉบับภาพยนตร์อีกด้วย และในเดือนมีนาคม พ.ศ. 2549 ที่ประเทศญี่ปุ่นก็ได้มีการฉาย โดราเอมอนฉบับภาพยนตร์ตอนไดโนเสาร์ของโนบิตะฉบับสร้างใหม่ โดยใช้ทีมนักพากย์ชุดใหม่ทั้งหมด ซึ่งเป็นชุดที่พากย์เสียงให้กับ โดราเอมอนฉบับการ์ตูนทีวีสร้างใหม่ ที่กำลังออกอากาศทางโทรทัศน์ของประเทศญี่ปุ่นอยู่ในขณะนี้ นอกจากนั้นยังมีการดัดแปลงผลิตออกเป็นฉบับหนังสือการ์ตูนด้วย ปัจจุบันมีการสร้าง โดราเอมอน เดอะ มูฟวี่ มาแล้วทั้งหมด 39 ตอน และมีการนำตอนเก่ามาสร้างใหม่ตั้งแต่ พ.ศ. 2549 เป็นต้นมา
ประวัติการฉายในประเทศไทย
โดราเอมอนฉบับภาพยนตร์นี้เข้าฉายในโรงภาพยนตร์ประเทศไทย ตอนแรกคือ ไดโนเสาร์ของโนบิตะ (Nobita's Dinosaur) นำเข้ามาฉายโดยไชโยภาพยนตร์ เริ่มรอบปฐมทัศน์ 2 โรงด้วยกันคือ โรงภาพยนตร์เมโทร และสามย่าน เมื่อวันที่ 21 สิงหาคม พ.ศ. 2525 หรือหลังจากประเทศญี่ปุ่น 2 ปี ซึ่งทางไชโยภาพยนตร์ใช้ชื่อตอนว่า "โดเรม่อนผจญไดโนเสา" ตามชื่อเรียกโดราเอมอนฉบับหนังสือการ์ตูน ของสำนักพิมพ์วิบูลย์กิจในสมัยนั้น หลังจากเข้าฉายประมาณหนึ่งเดือน สามารถทำรายได้ประมาณ 2 ล้านบาท ซึ่งถือว่าเป็นรายได้ที่ไม่น้อยในสมัยนั้น
ต่อมาทางไชโยภาพยนตร์นำตอนที่สองของฉบับภาพยนตร์มาฉายคือ โนบิตะนักบุกเบิกอวกาศ โดยเข้าฉายหลังจากตอนแรกออกจากโรงภาพยนตร์ไปได้เพียงสัปดาห์เดียว ตอนนี้เข้าฉายในวันที่ 1 ตุลาคม พ.ศ. 2525 โดยตั้งชื่อตอนว่า "โดเรม่อนบุกพิภพอวกาศ" มีการเพิ่มโรงขึ้นอีก 2 โรงคือโรงภาพยนตร์ศาลาเฉลิมไทย และโรงภาพยนตร์ศาลาเฉลิมกรุง แม้จะเข้าฉายในช่วงเวลาปิดเทอม และมีการเพิ่มโรง แต่รายได้กลับน้อยกว่าที่คาดการณ์ไว้ เหตุเพราะในช่วงเวลานั้น ทางช่อง 9 อ.ส.ม.ท. ได้เริ่มออกอากาศโดราเอมอนฉบับการ์ตูนทีวีแล้ว ทำให้ประชาชนไม่สนใจในการเข้าชมในโรงภาพยนตร์มากเท่าที่ควร
ตั้งแต่ปี พ.ศ. 2547 - พ.ศ. 2557 โรส มีเดีย แอนด์ เอ็นเตอร์เทนเมนท์ ได้เป็นผู้ถือสิขสิทธิ์
ต่อมาปี พ.ศ. 2560 เป็นต้นไป เค เมจิก บาย กันตนา ได้เป็นผู้ถือสิขสิทธิ์ตั้งแต่ปีนี้เป็นต้นไป เพียงแต่ภาค Stand By Me เอ็ม พิคเจอร์ส เป็นผู้รับสิขสิทธิ์ แต่กันตนา โปรโมทให้ ต่อมา เอ็ม พิคเจอร์ส ถือครองลิขสิทธิ์ฉายแทน
อนึ่ง โดราเอมอนฉบับภาพยนตร์นั้นเคยออกอากาศให้รับชมผ่านสถานีโทรทัศน์มาแล้วในประเทศไทย โดยเริ่มจากปี พ.ศ. 2553 กับโครงการ ฉลอง 40 ปี โดเรม่อนในดวงใจ ของทางช่อง 9 เอ็มคอตเอชดี โดยทางช่อง 9 ได้ออกอากาศโดราเอมอนฉบับภาพยนตร์ทั้งสิ้น 9 เรื่องด้วยกันเพื่อเป็นการเฉลิมฉลองในวาระครบรอบ 40 ปีของโดราเอมอน โดยออกอากาศในช่วงวันเสาร์ เวลา 8:00 - 10:00 น. เริ่มตั้งแต่วันเสาร์ที่ 2 ตุลาคม พ.ศ. 2553 ถึง 27 พฤศจิกายน พ.ศ. 2553 ต่อมาเมื่อปี พ.ศ. 2559 ทางช่อง 7 เอชดีได้เริ่มออกอากาศโดราเอมอนฉบับภาพยนตร์ในช่วงยอดภาพยนตร์นานาชาติ โดยเรื่องแรกเริ่มจาก สแตนด์บายมี โดราเอมอน เพื่อนกันตลอดไป ต่อมาเมื่อปี พ.ศ. 2561 หลังจากที่เค เมจิก บาย กันตนา ได้เป็นผู้ถือลิขสิทธิ์โดราเอมอนฉบับภาพยนตร์ ทางช่อง 7 จึงได้ออกอากาศ โดราเอมอน ตอน โนบิตะกำเนิดญี่ปุ่น และปี พ.ศ. 2563 กับ โดราเอมอน ตอน โนบิตะผู้กล้าแห่งอวกาศ ตามลำดับ และหลังจากนั้นในปี พ.ศ. 2564 - 2565 ช่อง 7 ก็ยังคงนำโดราเอมอนฉบับภาพยนตร์มาออกอากาศอย่างต่อเนื่อง โดยมี โดราเอมอน ตอน คาชิ-โคชิ การผจญภัยขั้วโลกใต้ของโนบิตะ และ โดราเอมอน ตอน เกาะมหาสมบัติของโนบิตะ อีกด้วย
ออริจินอลซีรีส์ (1980–2004)
ในปี 2005 ไม่มีโดราเอมอนฉบับภาพยนตร์ออกมาฉายเนี่องจากมีการโอนผ่านโดราเอมอนฉบับการ์ตูนทีวี 1979 เป็น ฉบับการ์ตูนทีวี 2005 จึงทำให้ปี 2005 เป็นปีเดียวที่ไม่มีโดราเอมอนฉบับภาพยนตร์ออกฉาย
นิวเจเนอเรชัน (2005–ปัจจุบัน)
ในปี 2021 ไม่มีโดราเอมอนฉบับภาพยนตร์ออกมาฉายเนี่องจากเหตุการณ์การแพร่ระบาดของโรคติดเชื้อไวรัสโคโรนา 2019 ยังคงรุนแรงอย่างต่อเนื่อง ทำให้ต้องเลื่อนการฉาย โดราเอมอน ตอน สงครามอวกาศจิ๋วของโนบิตะ 2021 มาในปี 2022 แทน และเป็นปีที่ 2 ที่ไม่มีโดราเอมอนฉบับภาพยนตร์ออกฉาย ต่อจากปี 2005
หม่อมราชวงศ์เทพกมล เทวกุล
หม่อมราชวงศ์เทพกมล เทวกุล (นามเดิม : หม่อมราชวงศ์เทพ เทวกุล ; 12 เมษายน พ.ศ. 2479) เป็นอดีตองคมนตรีในรัชกาลที่ 9 และเป็นอดีตรัฐมนตรีช่วยว่าการกระทรวงการต่างประเทศ ในรัฐบาลของนายบรรหาร ศิลปอาชา
ประวัติ
หม่อมราชวงศ์เทพกมล เทวกุล เดิมมีนามว่า "เทพ เทวกุล" เป็นโอรสในหม่อมเจ้าวงศานุวัตร เทวกุล กับหม่อมเจ้ากมลปราโมทย์ เทวกุล (ราชสกุลเดิม กิติยากร) สมรสกับคุณหญิงขวัญตา เทวกุล ณ อยุธยา (สกุลเดิม ศิริวงศ์; บุตรีของนายแพทย์บุญจอง กับสมพ้อง ศิริวงศ์ (สกุลเดิม จันทร์ปรุง) หรือนามปากกา แข ณ วังน้อย) มีบุตรสาว 3 คน
ม.ร.ว.เทพกมล จบการศึกษามัธยมศึกษาตอนปลาย จากโรงเรียนอำนวยศิลป์ พระนคร ปริญญาตรีด้านกฎหมาย Barrister-at-Law จากสถาบัน Middle Temple ลอนดอน ประเทศอังกฤษ และผ่านการศึกษาอบรมจากวิทยาลัยป้องกันราชอาณาจักร
การทำงาน
ม.ร.ว.เทพกมล เข้ารับราชการเลขานุการตรี กองสนธิสัญญา กรมสนธิสัญญาและกฎหมาย กระทรวงการต่างประเทศ เมื่อปี 2506 ต่อมาได้เลื่อนตำแหน่งตามลำดับ คือ พ.ศ. 2510 เป็นเลขานุการโท สถานเอกอัครราชทูตไทย ณ กรุงโตเกียว ประเทศญี่ปุ่น ปี พ.ศ. 2514 เป็นหัวหน้ากองอเมริกา กรมการเมือง ปี พ.ศ. 2516 เป็นหัวหน้ากองเอเชียตะวันออกเฉียงใต้ กรมการเมือง ปี พ.ศ. 2518 รองอธิบดีกรมพิธีการทูต และปี พ.ศ. 2519 รองอธิบดีกรมการเมือง
ในปี พ.ศ. 2522 เป็นเอกอัครราชทูตไทย ณ กรุงย่างกุ้ง ประเทศพม่า และเป็นเอกอัครราชทูตไทย ณ กรุงบรัสเซลส์ ประเทศเบลเยียมในปีถัดมา กระทั่งในปี พ.ศ. 2527 เป็นอธิบดีกรมการเมือง ในปี พ.ศ. 2532 เป็นรองปลัดกระทรวงการต่างประเทศ และปี พ.ศ. 2533 เป็นเอกอัครราชทูตไทย ประจำกรุงปารีส ประเทศฝรั่งเศส
โททตสึ นิ อียิปต์ คามิ
โททตสึ นิ อียิปต์ คามิ (とーとつにエジプト神 (Tōtotsu ni Ejiputo Kami)) เป็นซีรีส์ออริจินอลเน็ตแอนิเมชัน (โอเอ็นเอ) ญี่ปุ่น ผลิตโดยสตูดิโอไต้ฝุ่นกราฟิกส์ อนิเมะอิงจากประมวลเรื่องปรัมปราอียิปต์ ออกแบบตัวละครต้นฉบับโดยยูกะ ภาพวาดของยูกะเป็นที่นิยมในบริการเครือข่ายสังคมในประเทศญี่ปุ่นเพราะมีแบบตัวละครที่น่ารัก ยูกะยังวาดหนังสือภาพของเรื่องนี้และตีพิมพ์โดยสำนักพิมพ์ฟรอนเทียร์เวิกส์ อนิเมะฤดูกาลแรกออกอากาศตั้งแต่เดือนธันวาคม พ.ศ. 2563 ถึงกุมภาพันธ์ พ.ศ. 2564 ฤดูกาลที่ 2 เริ่มออกอากาศในเดือนมกราคม พ.ศ. 2566
หม่อมราชวงศ์เทพกมล เทวกุล
การทำงาน
ต่อมาเมื่อวันที่ 20 มิถุนายน พ.ศ. 2538 ได้รับแต่งตั้งปลัดกระทรวงการต่างประเทศ จนเกษียณอายุราชการในวันที่ 30 กันยายน พ.ศ. 2539 ในระหว่างที่ดำรงตำแหน่งปลัดกระทรวงการต่างประเทศ ม.ร.ว.เทพกมล ได้รับการแต่งตั้งเป็นสมาชิกวุฒิสภา อีกตำแหน่งหนึ่ง
ในรัฐบาลของนายบรรหาร ศิลปอาชา ได้แต่งตั้ง ม.ร.ว.เทพกมล ขณะดำรงตำแหน่งปลัดกระทรวงการต่างประเทศ ให้เป็นรัฐมนตรีช่วยว่าการกระทรวงการต่างประเทศอีกตำแหน่งหนึ่ง เมื่อวันที่ 27 กันยายน พ.ศ. 2539 แต่คณะรัฐมนตรีก็สิ้นสุดลงในวันเดียวกันเนื่องจากนายกรัฐมนตรีประกาศยุบสภา
หม่อมราชวงศ์เทพได้รับพระบรมราชโองการโปรดเกล้าฯ ให้เป็นองคมนตรี เมื่อวันที่ 7 สิงหาคม พ.ศ. 2540 จนถึงวันที่ 6 ธันวาคม พ.ศ. 2559 เมื่อมีการแต่งตั้งคณะองคมนตรีขึ้นใหม่
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ทั้งของไทยและต่างประเทศ ดังนี้
ซัยยิด อับบาส อัลมูสะวีย์
ซัยยิด อับบาส อัลมูสะวีย์ หรือ อัลมูซาวี เกิดในปี 1952 เป็นเลขาธิการใหญ่ของพรรคฮิซบุลลอหฺ ในปี 1991-1992 ถูกอิสราเอลสังหารด้วยการยิงจากเฮลิคอปเตอร์ทำให้อัลมูสะวีย์ ภรรยา บุตรชาย พร้อมกับพรรคพวกอีก 4 คนเสียชีวิต เมื่อวันที่ 16 กุมภาพันธ์ 1992
19521992
คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์
คณะวิศวกรรมศาสตร์  มหาวิทยาลัยเทคโนโลยีราชมงคลรัตนโกสินทร์
ประวัติ
คณะวิศวกรรมศาสตร์และสถาปัตยกรรมศาสตร์ ซึ่งเป็นหน่วยงานหนึ่งของมหาวิทยาลัย ที่มีหน้าที่ในการผลักดันการผลิตบัณฑิตนักปฏิบัติการทางด้านวิศวกรรม โดยได้จัดตั้งขึ้น ณ วิทยาเขตศาลายา และวิทยาเขตวังไกลกังวล ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๘ พฤศจิกายน พ.ศ. ๒๕๔๙ และมีหน่วยงานภายในของคณะ ประกอบด้วย สำนักงานคณบดี ฝ่ายบริหารและแผน ฝ่ายวิชาการและกิจการนักศึกษา ฝ่ายวิจัยและบริการวิชาการ ประจำที่วิทยาเขตศาลายา และสำนักงานคณะประจำวิทยาเขตวังไกลกังวล และได้เปลี่ยนชื่อจาก คณะวิศวกรรมศาสตร์และสถาปัตยกรรมศาสตร์ เป็น คณะวิศวกรรมศาสตร์ ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๖ เมษายน พ.ศ. ๒๕๕๖
ปัจจุบัน คณะวิศวกรรมศาสตร์ บริหารงานโดย คณบดี ผู้ช่วยศาสตราจารย์ ดร.เจษฎาพร  สถานทรัพย์ มีการบริหารงาน 2 พื้นที่ ประกอบด้วย
1. ศาลายา
2. วิทยาเขตวังไกลกังวล
ซากูระ ทังเงะ
ซากูระ ทังเงะ เป็นนักพากย์หญิงที่มีชื่อเสียงในประเทศญี่ปุ่น
เธอเกิดวันที่ 24 มีนาคม พ.ศ. 2516 ที่จังหวัดไอจิ ประเทศญี่ปุ่น และสังกัดอาโอนิ โปรดักชัน
แหล่งข้อมูลอื่น
1973
แขนกล คนแปรธาตุ: บราเธอร์ฮูด
แขนกล คนแปรธาตุ: บราเธอร์ฮูด เป็นอนิเมะที่ดัดแปลงเนื้อเรื่องมาจากมังงะ แขนกล คนแปรธาตุ ของ ฮิโระมุ อะระกะวะ ผลิตโดยสตูดิโอโบนส์ ผู้กำกับของภาคนี้คือ ยะซุฮิโร อิริเอะ ทั้งนี้ แขนกล คนแปรธาตุ:บราเธอร์ฮูด ถือเป็นอนิเมะออกอากาศโทรทัศน์ภาคที่สองซึ่งมีเค้าโครงเรื่องมาจากอนิเมะ แขนกล คนแปรธาตุ ที่ออกอากาศในปี 2546 โดยมีความแตกต่างอยู่ที่ บราเธอร์ฮูด เป็นการดัดแปลงอย่างซื่อตรงจากฉบับมังงะ ต่างจากฉบับปี 2546 ที่มีการดัดแปลงเนื้อเรื่องในช่วงท้ายให้แตกต่าง เนื่องจากฉบับมังงะยังเขียนไม่จบในขณะนั้น
แขนกล คนแปรธาตุ: บราเธอร์ฮูด ประสบความสำเร็จอย่างมาก โดยได้รับคำกล่าวว่าเป็นหนึ่งในอนิเมะที่ยอดเยี่ยมที่สุดตลอดกาล และได้รับคะแนนการวิจารณ์สูงถึง 9.1 จาก IMDb
เนื้อเรื่อง
เอ็ดเวิร์ด และ อัลฟองเซ เอลริค สองพี่น้องตระกูลเอลริค ต้องสูญเสียแม่อันเป็นที่รักไปอย่างกะทันหันด้วยโรคระบาด ทั้งคู่จึงตัดสินใจใช้วิชาแปรธาตุในการ “ชุบชีวิตมนุษย์” ซึ่งถือเป็นวิชาต้องห้ามของการเล่นแร่แปรธาตุ เพื่อคืนชีพชีวิตให้กับแม่ของตน แต่ด้วยสัจจะของโลกแล้วไม่สามารถสร้างชีวิตขึ้นล้วงลับไปแล้วได้ เอ็ดและอัลต้องจ่ายค่าผ่านทางในการรับรู้แก่นแท้โดยแลกด้วยร่างกาย เอ็ดจ่ายด้วยขาซ้าย ส่วนอัลจ่ายด้วยร่างกายทั้งหมด เมื่อกลับขึ้นมากจากประตูแห่งสัจจะเอ็ดพบว่าร่างของน้องชายนั้นหายไปทั้งหมด จึงจ่ายด้วยแขขวาเพื่อดึงวิญญาณของน้องชายผนึกไว้ในชุดเกราะด้วยตราวงแหวนเลือด
พันเอก รอย มัสแตง แห่งกองทัพทราบเรื่องว่าเอ็ดมีฝีมือถึงขนาดสามารถผนึกวิญญาณได้ จึงเสนอให้เอ็ดเข้าเป็น "นักเล่นแร่แปรธาตุของทางการ" เพื่อที่เอ็ดจะได้รับสิทธิต่างๆจากทางการ และเป็นการสะดวกยิ่งขึ้นในการหาวิธีกลับเป็นเหมือนเดิม เอ็ดได้ตอบตกลงเข้านักเล่นแร่แปรธาตุของทางการ ได้ฉายาว่า นักเล่นแร่แปรธาตุเหล็กไหล จากการที่เขาสามารถใช้วิชาแปรธาตุได้โดยไม่ต้องใช้วงแหวนแปรธาตุ และเริ่มออกตามหาศิลานักปราชญ์ เป็นศิลาวิเศษที่ทำให้สามารถใช้พลังการแปรธาตุที่อยู่เหนือกฎเกณฑ์การแลกเปลี่ยนที่ทัดเทียมกัน
พระครูพิศาลพรหมจรรย์ (สวัสดิ์ ปฺณณสีโล)
พระครูพิศาลพรหมจรรย์ หรือ หลวงพ่อสวัสดิ์ ปุณณสีโล (18 มีนาคม พ.ศ. 2451 - 1 เมษายน พ.ศ. 2547) เป็นพระเกจิอาจารย์ที่มีชื่อเสียงรูปหนึ่งของชลบุรี และภาคตะวันออก เชื่อกันว่าท่านสำเร็จอภิญญา อิทธิวัตถุมงคลทุกรุ่นที่ท่านตั้งจิตอธิษฐานจิตปลุกเสกไว้มีพุทธคุณเป็นเยี่ยมทางด้านมหาอุดและคงกระพันให้โจษจันเล่าขานตลอดมา เมื่อประจักษ์แก่สายตาของบรรดาเหล่าศิษย์
ประวัติ
หลวงพ่อสวัสดิ์ ปุณณสโล ท่านเกิดเมื่อวันที่ 18 มีนาคม พ.ศ. 2451 ตรงกับปลายแผ่นดินรัชกาลที่ 5 อุปสมบทเป็นพระภิกษุเมื่ออายุ 25 ปี ตรงกับวันที่ 20 ธันวาคม พ.ศ. 2476 ณ พัทธสีมา วัดดอกไม้ ตำบลคลองโค อำเภอพิชัย จังหวัดอุตรดิตถ์ โดมีหลวงพ่อกล่อม เป็นพระอุปัชฌาย์ หลังจากอุปสมบทได้อยู่ปฏิบัติพระอุปัชฌาย์ 2 พรรษา แล้วออกเดินธุดงค์สั่งสมประสบการณ์ในทางธรรมไปในสถานที่ต่าง ๆ เช่น ภาคเหนือ ภาคอีสาน ก่อนข้ามไปศึกษาวิชาในเขมร จนถึงปี พ.ศ. 2479 เข้าจำพรรษาอยู่ที่วัดกำแพง ก่อนที่จะเป็นเจ้าอาวาสวัดซากนิมิตรวิทยา อำเภอบ้านบึง พอถึงปี พ.ศ. 2528 ได้สร้างสำนักวิปัสสนาเม้าสุขา จากนั้นปี พ.ศ. 2530 ได้ย้ายมาเป็นเจ้าอาวาสวัดบึงบวรสถิตย์และเป็นเจ้าคณะอำเภอบ้านบึงจนถึงปี พ.ศ. 2542 หลวงพ่อท่านมรณภาพเมื่อวันที่ 1 เมษายน พ.ศ. 2547 ในแผ่นดินรัชกาลที่ 9 รวมสิริอายุได้ 96 ปี พรรษา 70
จริยวัตร
หลวงพ่อสวัสดิ์ท่านเป็นคนสมถะเรียบง่าย มีความเมตตาต่อญาติโยม ไม่ว่าใครจะมีทุกข์ร้อนอะไรมาขอความช่วยเหลือ ท่านจะช่วยสงเคราะห์ให้ตลอด เป็นนักพัฒนารูปสำคัญของจังหวัดชลบุรี ได้ดำริจัดสร้างสถานที่ต่าง ๆ ไว้มากมาย รวมทั้งให้ความสำคัญกับการศึกษาของเด็กและเยาวชนด้วยการจัดตั้งโรงเรียนสอนเด็กวันอาทิตย์โรงเรียนสอนเด็กอ่อนเกณฑ์ในวัดรวมทั้งสถานที่ปฏิบัติธรรมเพื่อหล่อหลอมจิตใจของชาวบ้าน โดยการอบรมวิปัสสนากรรมฐานอย่างต่อเนื่อง เป็นผู้นำพระภิกษุทั่วทั้งอำเภอออกธุดงค์เป็นเวลาประมาณ 1 เดือนเป็นประจำทุกปีและนำสิ่งของไปช่วยผู้ประสบอุทกภัยและวาตภัยทั่วประเทศอยู่เสมอมา
วงศ์ปลาเข็ม
วงศ์ปลาเข็ม (Wrestling halfbeak, Halfbeak) เป็นวงศ์ของปลาจำพวกหนึ่ง ที่พบได้ทั้งในทะเล, น้ำกร่อย และน้ำจืด ใช้ชื่อวงศ์ว่า Hemiramphidae
เดิมเคยถูกจัดให้เป็นวงศ์ย่อยของวงศ์ปลานกกระจอก (Exocoetidae) ซึ่งเป็นปลาทะเล มีลักษณะสำคัญทางอนุกรมวิธาน คือ ลำตัวเรียวยาว ท่อนหัวค่อนข้างกลม ท่อนหางแบนข้าง ปากล่างยื่นยาวเป็นจะงอยแหลมคล้ายปากนก ปากบนสั้นเป็นรูปสามเหลี่ยม มีฟันรูปสามเหลี่ยมอยู่ที่ปากบนและมีฟันที่ปากล่างมีเฉพาะบริเวณที่อยู่ใต้ปากบน แต่ในบางชนิดมีฟันที่ปากล่างเรียงเป็นแถวตลอดทั้งปาก ส่วนโคนของปากล่างเชื่อมติดต่อกันกับกะโหลกหัวจึงเคลื่อนไหวไม่ได้ ปากบนเท่านั้น มีเกล็ดแบบสาก ครีบทั้งหมดบางใส ครีบหลังและครีบก้นอยู่ใกล้ครีบหาง ตำแหน่งของครีบหางและขนาดของครีบก้นเป็นลักษณะสำคัญในการจำแนกสกุล ครีบท้องมีขนาดเล็กมาก ครีบอกค่อนข้างใหญ่อยู่ใกล้แนวสันหลัง ครีบหางของสกุลที่อาศัยอยู่ในทะเลมักมีลักษณะเว้าลึก ปลายแยกออกจากกันเป็นแฉก แฉกบนเล็กกว่าแฉกล่าง ส่วนสกุลที่อาศัยอยู่ในน้ำจืดมักมีครีบหางที่มนกลม
เป็นปลาที่มีทั้งออกลูกเป็นไข่และออกลูกเป็นตัว โดยพวกที่ออกลูกเป็นตัว มักจะเป็นปลาที่อาศัยอยู่ในน้ำจืด และที่ออกลูกเป็นไข่มักเป็นปลาทีอาศัยอยู่ในทะเล
เป็นปลากินเนื้อ มักว่ายหากินเป็นฝูงบริเวณผิวน้ำ กินอาหารจำพวก แมลงและลูกปลาหรือสัตว์น้ำชนิดต่าง ๆ เป็นอาหาร
พบกระจายพันธุ์ในแหล่งน้ำของเขตร้อนทั่วโลก สำหรับในประเทศไทย เป็นปลาที่สามารถพบเห็นได้ง่ายในแหล่งน้ำทั่วทุกภาคและแทบทุกประเภทของแหล่งน้ำ มีชื่อเรียกต่าง ๆ กันออกไป เช่น "ตับเต่า", "ปลาเข็ม" หรือ "สบโทง" มีความสำคัญในแง่ของการใช้บริโภคกันในท้องถิ่น และในบางชนิดก็นิยมเลี้ยงเป็นปลาสวยงามและใช้ต่อสู้เป็นการพนันเช่นเดียวกับปลากัดด้วย
ฟลายอิงฟิชโคฟ
ฟลายอิงฟิชโคฟ (Flying Fish Cove, 飛魚灣, Pantai Ikan Terbang) เป็นเมืองหลวงและเป็นนิคมหลักบนเกาะคริสต์มาสซึ่งเป็นดินแดนของประเทศออสเตรเลีย ชื่อเมืองตั้งตามชื่อเรือสำรวจของสหราชอาณาจักรชื่อ เฮชเอ็มเอส ฟลายอิงฟิช (ปลานกกระจอก) ก่อนหน้านี้ในแผนที่ต่าง ๆ จะระบุชื่อเมืองไว้ว่า เดอะเซตเทิลเมนต์ (The Settlement) ที่นี่เป็นนิคมแรกบนเกาะที่ชาวอังกฤษเข้ามาตั้งถิ่นฐานตั้งแต่ ค.ศ. 1888
หลังการพบฟอสเฟตและเกาะถูกผนวกเข้าเป็นส่วนหนึ่งของสหราชอาณาจักรได้ไม่นาน ก็มีการตั้งนิคมขนาดน้อยย่านฟลายอิงฟิชโคฟโดยจอร์จ คลูนีส์-รอสส์ (George Clunies-Ross) เจ้าของหมู่เกาะโคโคสซึ่งอยู่ห่างออกไป 900 กิโลเมตรทางตะวันตกเฉียงใต้สำหรับเก็บผลิตภัณฑ์ไม้แปรรูปสำหรับอุตสากรรมในหมู่เกาะโคโคส
ค.ศ. 1899 เริ่มมีการนำกุลีจากสิงคโปร์ มลายา และจีนมาใช้แรงงานในเหมืองฟอสเฟตและกลายเป็นประชากรกลุ่มใหญ่ในปัจจุบัน
ประชากรส่วนใหญ่บนเกาะอาศัยอยู่ในฟลายอิงฟิชโคฟ ปลายสุดทางทิศตะวันออกเฉียงเหนือของเกาะมีท่าเรือขนาดเล็กให้บริการเรือยอชต์แก่นักท่องเที่ยว สามารถดำน้ำ หรือพักผ่อนตามชายหาดของเมือง
เผชิญ นิมิบุตร
พลโท เผชิญ นิมิบุตร เป็นอดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของนายพจน์ สารสิน และรัฐบาลของพลโท ถนอม กิตติขจร (ยศขณะนั้น) อดีตสมาชิกสภาผู้แทนราษฎร ประเภทที่ 2 อดีตอธิบดีกรมพลศึกษา อดีตนายกสมาคมกีฬาฟุตบอลแห่งประเทศไทย และอดีตนายกสมาคมคนแรกของสมาคมกีฬามวยสากลสมัครเล่นแห่งประเทศไทย
วงการกีฬา
เผชิญ เป็นบุคคลหนึ่งที่ได้รับเชิญให้เข้าร่วมชมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ นับเป็นการเข้าร่วมการแข่งขันครั้งแรกของประเทศไทย
เผชิญ เคยเป็นอธิบดีกรมพลศึกษา ในปี พ.ศ. 2495 และเป็นนายกสมาคมกีฬาฟุตบอลแห่งประเทศไทย ในระหว่างปี พ.ศ. 2498 ถึงปี พ.ศ. 2499
เผชิญ ได้รับเกียรติให้นำนามสกุลเป็นชื่อ "อาคารกีฬานิมิบุตร" ซึ่งเป็นสนามกีฬาในร่ม สำหรับการแข่งขันและฝึกซ้อมกีฬาในร่ม สร้างขึ้นเมื่อปี พ.ศ. 2506 เพื่อให้สมาคมมวยสากลสมัครเล่นแห่งประเทศไทย ใช้เป็นสถานที่จัดแข่งขัน มวยสากลสมัครเล่นชิงชนะเลิศแห่งเอเชีย ครั้งที่ 1 มีชื่อเดิมว่า อาคารยิมเนเซียม 1 ต่อมาเมื่อวันที่ 27 เมษายน พ.ศ. 2528 กรมพลศึกษาเปลี่ยนมาใช้ชื่อปัจจุบัน เพื่อเป็นอนุสรณ์ถึงเขา
การเมือง
เผชิญ ได้รับแต่งตั้งเป็นสมาชิกสภาผู้แทนราษฎร ประเภทที่ 2 เมื่อปี พ.ศ. 2494, พ.ศ. 2500 และเป็นรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของนายพจน์ สารสิน ในปี พ.ศ. 2500 และรัฐบาลของพล.ท. ถนอม กิตติขจร (ยศขณะนั้น) ในปี พ.ศ. 2501
ต่อมาในปี พ.ศ. 2513 ได้รับแต่งตั้งเป็นสมาชิกวุฒิสภา แทนหลวงประกอบนิติสาร
โรงเรียนคลองบ้านระกาศ
โรงเรียนคลองบ้านระกาศ เป็นสถานศึกษาขนาดเล็ก ที่เปิดสอนในระดับชั้นประถมศึกษา สังกัดสำนักงานคณะกรรมการประถมศึกษาแห่งชาติ กระทรวงศึกษาธิการ ตั้งอยู่ที่ 134 หมู่ 7 ตำบลบ้านระกาศ อำเภอบางบ่อ จังหวัดสมุทรปราการ 20000
ประวัติโรงเรียน
โรงเรียนคลองบ้านระกาศ ตั้งอยู่เลขที่ 134 หมู่ที่ 7 ตำบลบ้านระกาศ อำเภอบางบ่อ จังหวัดสมุทรปราการ สร้างเมื่อ วันที่ 1 เดือนมิถุนายน พ.ศ. 2483   เปิดทำการสอนเมื่อวันที่ 5 เดือนพฤษภาคม พ.ศ. 2483 เดิมชื่อว่าโรงเรียนประชาบาลคลองบ้านระกาศ 3 เปิดสอนครั้งแรก มีครู 1 คน มีนักเรียน 26 คน สอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 ครูใหญ่คนแรกคือเสงี่ยม พิลาบูรณะ
โรงเรียนคลองบ้านระกาศสร้างขึ้นโดยรับบริจาคที่ดินจากฉิว แป้นเหมือน ด้วยเนื้อที่ 1 ไร่ 3 งาน 35 ตารางวา สร้างเป็นอาคารแบบศาลาคลุมดินทรงมะนิลา จากเงินบริจาคของประชาชนหมู่ 7 ตำบลบ้านระกาศ อำเภอบางบ่อ จังหวัดสมุทรปราการ ต่อมาวาด วัฒนานนท์ ได้บริจาคที่ดินเพิ่มเติม จำนวน 1 ไร่ 3 ตารางวา รวมปัจจุบันโรงเรียนคลองบ้านระกาศ มีที่ดิน 2 ไร่ 3 งาน 38 ตารางวา อาคารเรียนมีการเปลี่ยนแปลงมาตลอด จนถึงปัจจุบันโรงเรียนคลองบ้านระกาศมีอาคารเรียน 3 หลัง อาคารอเนกประสงค์ 1 หลัง บ้านพักครู 2 หลัง
ปัจจุบันโรงเรียนเปิดสอนระดับก่อนปฐมวัย ชั้นอนุบาล 1-2 ระดับช่วงชั้นที่ 1 ป. 1-3 และช่วงชั้นที่ 2 ป. 4-6 มีผู้บริหารสถานศึกษา และผู้รักษาการในตำแหน่งรวม 20 คน โรงเรียนคลองบ้านระกาศ มีสภาพแวดล้อมเป็นชนบท ประชาชนส่วนใหญ่มีอาชีพเลี้ยงกุ้ง เลี้ยงปลาและรับจ้างในโรงงาน ฐานะทางเศรษฐกิจของคนในชุมชนอยู่ในฐานนะปานกลาง นักเรียนมีผลการเรียนแต่ละกลุ่มวิชาระดับปานกลาง โรงเรียนมีภูมิปัญญาท้องถิ่นเกี่ยวกับการเลี้ยงกุ้ง เลี้ยงปลา อาหารไทย และทอเสื่อ เอกลักษณ์ของโรงเรียนโดดเด่นเรื่องสิ่งแวดล้อม
ระดับชั้นที่เปิดสอน
โรงเรียนคลองบ้านระกาศ เปิดสอนชั้นประถมศึกษาปีที่ 1 ถึงชั้นประถมศึกษาปีที่ 6
เทะมะริ
เทมาริ หรือ เทะมะริ อาจหมายถึง
ผู้ผนึกมาร
เรื่องย่อ
คาราสุโมริเป็นที่ดินที่มีพลังพิเศษที่สามารถช่วยให้ปีศาจแข่งแกร่งขึ้นได้ ด้วยเหตุนี้จึงจำเป็นต้องมีผู้ผนึกมารที่คอยปราบปีศาจและวิญญาณไม่ให้เข้ามาภายในคาราสุโมริ ดังนั้นจึงเป็นหน้าที่ของเหล่าผู้ผนึกมารที่ต้องปกป้องที่ดินแห่งนี้ไม่ให้ตกไปอยู่กับเหล่าปีศาจ
หนุ่มน้อย "โยชิโมริ" ผู้สืบทอดตระกูลสุมิมูระ (ผู้ผนึกมาร) และสาวน้อย "โทกิเนะ" ผู้สืบทอดตระกูลยูกิมูระ (ผู้ผนึกมาร) ต้องปกป้องคาราสุโมริไม่ให้ปีศาจเข้าไปได้ (คาราสุโมริอยู่ในตำแหน่งของโรงเรียนคาราสุโมริ) ซึ่งคาราสุโมรินั้น เมื่อปีศาจเข้าไปแผงตัวอยู่จะได้รับพลังมหาศาล พวกปีศาจนั้นไม่ชอบแสงแดดซักเท่าไหร่จึงชอบออกมาตอนกลางคืนเสมอ ถ้าไม่กำจัดมันไปภายในวันเดียวปีศาจจะเปลี่ยนร่างไปในทันใด วิชาที่พวกโยชิโมริใช้คือ 1. ล้อม หมายถึง เตรียม 2. วาง หมายถึง การวางตำแหน่ง 3. ผนึก หมายถึง การจับศัตรู 4. ปลด หมายถึง ปล่อยให้ออกไป 5. สลาย หมายถึง กำจัดให้หมดไป
มีตอนหนึ่งที่เจ้าหญิงแห่งกลุ่มโคคุโบโร่มาที่คาราสุโมริและก่อนหน้านั้นได้ส่งคนมาชักชวนชิชิโอะจนลังเลเอามาก พอไปๆมาๆชิชิโอะก็เปลี่ยนร่างกายเป็นปิศาจช่วยโยชิโมริและโทกิเนะ(ฮะคุบิกับมาดาราโอะหายไปไหนไม่รู้)และก็ถูกลอบทำร้ายจนตาย
ตัวละครหลัก
เขาไม่ค่อยกินเส้นกับมาซาโมริผู้เป็นพี่ชายนัก แต่เอาเข้าจริงๆก็เอาตัวเข้าปกป้องมาซาโมริไว้เหมือนกัน และเป็นคนที่รู้จักนิสัยพี่ชายตัวเองเป็นอย่างดีแต่ดันไม่เข้าใจความคิดของมาซาโมริ พลังของโยชิโมริ นอกเหนือจากพลังผนึกแล้ว ยังมีเซ็กไคที่ยังไม่สมบูรณ์ด้วย แม้จะใช้ไม่ดีนัก แต่พลังจะค่อยๆเพิ่มขึ้นตามอารมณ์ด้านมืดของโยชิโมริและยังช่วยให้โยชิโมริรอดตัวจากสถานกาณ์อันตรายต่างๆมาได้หลายครั้ง โยชิโมริไม่ใช้พวกละเอียดอ่อน แต่เป็นประเภทใช้พลังโจมตีซึ่งๆหน้าจึงไม่ค่อยเชี่ยวชาญในการใช้ผนึกแบบเล็กๆ ( ภายหลังสามารถใช้เซ็กไคได้สมบูรณ์แบบแต่เป็นสีขาว เรียกว่าชินไค โดยเซ็กไคเป็นพลังที่ใช้ลบสิ่งรอบข้างให้หายไป แต่ชินไคสามารถใช้สร้างสรรค์สิ่งต่างๆได้ ปกป้องในสิ่งที่ผู้ใช้ต้องการปกป้อง แต่ต้องแลกกับการใช้พลังชีวิตที่เกินธรรมดา ดังนั้น โยชิโมริจึงใช้ชินไคได้แค่เพียงคนเดียว)
โทกิเนะจัดว่าเป็นผู้ผนึกมารที่มีพลังน้อยที่สุด แต่มีความละเอียดในการปรับแต่งผนึกให้แหลมคมดั่งลูกศรและปรับพลังให้เข้ากับสิ่งรอบตัว เธอจึงมีความสามารถสายลอดผ่านมิติที่สามารถแทรกแซงห้วงเวลาของผู้อื่นได้จากการชี้แนะของโทกิโกะผู้เป็นย่า ตามปกติ โทกิเนะจะคอยต่อว่าโยชิโมริที่ชอบฝืนทำอะไรเกินตัว แต่เมื่อเหตุการณ์ที่เธอถูกจับไปสอบสวนแล้วโยชิโมริตามมาช่วยจบลง โทกิเนะก็ตระหนักว่าเธอเองต่างหากที่ไม่เคยพึ่งคนอื่นและเป็นฝ่ายทำอะไรเกินตัวเสียเอง ตั้งแต่นั้นโทกิเนะจึงยอมขอความช่วยเหลือจากโยชิโมริมากขึ้น
มาซาโมริมีความสามารถเรียกเซ็กไคแบบสมบูรณ์เป็นรูปเป็นร่างออกมาได้ ทั้งทรงพลังและดำมืด อีกทั้งเขายังสามารถลับผนึกให้คมกริบ ปรับขนาดผนึกให้ไม่เสียพลังเปล่าได้(ไม่ทำให้ผนึกใหญ่หรือเล็กเกินไปเพื่อไม่ให้พลังสิ้นเปลืองเหมือนโยชิโมริ)และใช้ผนึกหลายๆชั้นเหมือนโทกิเนะได้ จัดเป็นผู้ผนึกมารที่มีฝีมือสูงส่งคนหนึ่ง
ตัวละครอื่นๆ
รองหัวหน้าของยะเงียว เป็นผู้หญิงสวยอายุ20 ผมสีเขียว ตาสีน้ำเงิน ฮาโทริใช้พลังจากรอยที่แขนของเธอให้กางออกเป็นปีก พุ่งไปเสียบเป้าหมายตามที่เธอเล็งจากลูกศรที่ข้อมือของเธอ โดยฮาโทริจะสั่งว่า "จงบิน" ปรับขนาดให้เล็ก-ใหญ่ได้ตามความต้องการ อย่างไรก็ตาม ปีกสีดำนี้ไม่สามารถบินได้ สังเกตจากผู้ผนึกมารเล่มที่23 ฮาโทริและเซ็นที่ยืนอยู่บนผนึกกลับถูกศัตรูตัดผนึกขาดออกกลางอากาศ ฮาโทริพยายามเรียกปีกขนาดใหญ่ออกมา แต่มันไม่สามารถขยับเคลื่อนไหวได้ ทำได้เพียงผ่อนแรงกระแทกและเปลี่ยนทิศทางการตกตามแรงผ่อนใต้ปีกเท่านั้น
เจ้าหน้าที่สืบสวนสังกัดห้องไต่สวนพิเศษสมาคมลับ มีผมเหมือนสาหร่ายและยิ้มกว้างอยู่เสมอ เป็นคนที่ฉลาด พูดเก่ง วาทะคมคาย(แต่ไม่ใช่คนพูดมาก) และมีพลังเวทย์พอตัว(ตระกูลของยูกามินั้น พลังเวทย์จะสถิตอยู่กับเลือด)มีสัตว์เลี้ยงคือ ปีศาจเลือดคามินะที่ยูกามิต้องสะสมเลือดเอาไว้ถึง3ปีจึงจะสร้างแบบให้คนนั่งและบินได้ ยูกามิเป็นคนช่วยโทกิเนะให้หลบหนีออกมาจากห้องไต่สวน และให้ความช่วยเหลือหลายๆอย่างจนตัวเองบาดเจ็บ โทกิเนะจึงรู้สึกผิดกับเขา และยังเป็นผู้ให้คำแนะนำกับโทกิเนะในเรื่องการพึ่งพาคนอื่นด้วย
สกุลกก
สกุลกก หรือ Cyperus เป็นสกุลขนาดใหญ่ มีสมาชิกประมาณ 700 สปีชีส์ อยู่ในวงศ์ Cyperaceae กระจายพันธุ์ทั้งเขตร้อนและเขตอบอุ่น
สำราญ เกิดผล
สำราญ เกิดผล (22 กรกฎาคม พ.ศ. 2470 - 1 ตุลาคม พ.ศ. 2560) เป็นนักดนตรีชาวไทย ได้รับยกย่องให้เป็นศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2548
สำราญ เกิดผล เกิดเมื่อวันที่ 22 กรกฎาคม พ.ศ. 2470 ปีเถาะ ตรงกับสมัยรัชกาลที่ 7 ณ บ้านเลขที่ 57 หมู่ 4 ตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา เป็นบุตรของนายหงษ์ เกิดผล กับนางสังวาลย์ เกิดผล แม่เพลงพื้นบ้านผู้มีความสามารถทั้งเพลงเรือ เพลงแอ่ว และเพลงเกี่ยวข้าว มีพี่น้องร่วมท้องเดียวกันทั้งหมด 7 คน คือ นางศิริ บุญจำเริญ, นายสวง เกิดผล, นางสมถวิลย์ กลิ่นสุคนธ์, นางแสวง ตัณฑะตะนัย, สำราญ เกิดผล, นางลออ มีวีรสม และนายจำลอง เกิดผล
เรียนดนตรีครั้งแรกกับครูจำรัส เกิดผล และครูสังเวียน เกิดผล ในเวลาต่อมาซึ่งครูทั้งสองมีศักดิ์เป็นอาของครูสำราญเอง ภายหลังได้มีโอกาสได้เรียนกับครูหลายท่าน เช่น ครูเพชร จรรนาฏย์ ครูเทียบ คงลายทอง ครูฉัตร สุนทรวาทิน ครูช่อ สุนทรวาทิน และครูอาจ สุนทร เป็นต้น ผลงานด้านการแต่งเพลงของครูสำราญ เกิดผล ที่สำคัญ เช่น เพลงกลางพนาเถา เพลงลอยประทีปเถา และเพลงไอยราชูงวงเถา ที่แต่งขึ้นเพื่อถวายแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นต้น
ครูสำราญ เกิดผล ได้ถ่ายทอดความรู้ทางดนตรีให้กับลูกศิษย์ผู้มีความสนใจทั้งที่บ้าน “พาทยรัตน์” สถาบันการศึกษา เช่น วิทยาลัยดุริยางคศิลป์ มหาวิทยาลัยมหิดล และ มหาวิทยาลัยราชภัฏพระนครศรีอยุธยา
ครูสำราญ เกิดผล ถึงแก่กรรมเมื่อวันที่อาทิตย์ที่ 1 ตุลาคม 2560 สิริอายุได้  90 ปี 2 เดือน 12 วัน มีพิธีพระราชทานเพลิงศพเมื่อวันที่ 18 กุมภาพันธ์ พ.ศ. 2561 ณ วัดเสนาสนารามราชวรวิหาร อำเภอพระนครศรีอยุธยา จังหวัดพระนครศรีอยุธยา
ยุทธการที่ตึปเปิล
ยุทธการที่ตึปเปิล (Slaget ved Dybbøl; Erstürmung der Düppeler Schanzen) เป็นหนึ่งในการรบที่สำคัญของสงครามชเลสวิชครั้งที่สอง การสู้รบระหว่างเดนมาร์กและปรัสเซีย การสู้รบได้ดำเนินในช่วงเช้าของวันที่ 18 เมษายน ค.ศ. 1864 ภายหลังจากการปิดล้อมซึ่งเริ่มต้นในวันที่ 2 เมษายน เดนมาร์กประสบความพ่ายแพ้อย่างย่อยยับ - พร้อมด้วยปรัสเซียเข้ายึดเกาะเอซ (Als) ในท้ายที่สุดก็ได้ตัดสินผลลัพธ์ของสงคราม  ได้บีบบังคับให้เดนมาร์กยอมยกดินแดนดัชชีชเลสวิช-ฮ็อลชไตน์
มนัญญา ลิ่มเสถียร
มนัญญา ลิ่มเสถียร (เกิด 25 ธันวาคม พ.ศ. 2527) ชื่อเล่น เบลล์ เป็นนักร้อง นักแสดง นางแบบ นักเขียน และพิธีกรชาวไทย เป็นสมาชิกของเกิร์ลลีเบอร์รี สังกัดอาร์เอส
ผลงานพิธีกร
โทรทัศน์
ออนไลน์
อมรา พงศาพิชญ์
ศาสตราจารย์กิตติคุณ อมรา พงศาพิชญ์ (3 พฤศจิกายน พ.ศ. 2488 - ) ผู้แทนไทยในคณะกรรมาธิการระหว่างรัฐบาลอาเซียนว่าด้วยสิทธิมนุษยชน อดีตประธานกรรมการสิทธิมนุษยชนแห่งชาติ อดีตคณบดีคณะรัฐศาสตร์ จุฬาลงกรณ์มหาวิทยาลัย อดีตผู้อำนวยการศูนย์ศึกษาสันติภาพและความขัดแย้ง จุฬาลงกรณ์มหาวิทยาลัย อดีตผู้อำนวยการสถาบันวิจัยสังคม จุฬาลงกรณ์มหาวิทยาลัย อดีตประธานคณะอนุกรรมการตรวจสอบคุณสมบัติของผู้ได้รับการเสนอชื่อเป็นผู้แทนกลุ่มและจัดทำบัญชีรายชื่อ สมัชชาแห่งชาติ คณะกรรมการปฏิรูปกฎหมาย คณะกรรมการสรรหาสมัชชาสุขภาพแห่งชาติ คณะกรรมการติดตามและประเมินผลการสนับสนุนการวิจัยของสำนักงานกองทุนสนับสนุนการวิจัย และคณะกรรมการวิชาการ/คณะกรรมการพิจารณาตำแหน่งทางวิชาการในหลายมหาวิทยาลัย ศาสตราจารย์กิตติคุณ อมรา พงศาพิชญ์ เป็นนักวิชาการไทยที่มีผลงานวิชาการมากมายทั้งไทยและต่างประเทศในด้านรัฐศาสตร์ สังคมวิทยา และมานุษยวิทยา
ประวัติ
ศาสตราจารย์กิตติคุณ อมรา พงศาพิชญ์ หรือ ศาสตราจารย์กิตติคุณ ดร.อมรา พงศาพิชญ์ จบการศึกษาสาขามานุษยวิทยา ระดับปริญญาตรี B.A.(Anthropology) จาก University of California, Davis รัฐ California (พ.ศ. 2510) ศึกษาระดับปริญญาโท (พ.ศ. 2512) และเอก (พ.ศ. 2517) ทางด้าน Anthropology จาก University of Washington, Seattle หลังจากจบการศึกษาเข้ารับราชการเป็นอาจารย์ในภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย อดีตผู้อำนวยการสถาบันวิจัยสังคม จุฬาลงกรณ์มหาวิทยาลัย (ปี พ.ศ. 2529-2535 และ 2540-2545) จนเกษียณอายุในตำแหน่งคณบดีคณะรัฐศาสตร์ มีตำแหน่งทางวิชาการ เป็นศาสตราจารย์ ระดับ 11 และยังคงสอนหนังสือและดำรงตำแหน่ง ผอ.ศูนย์ศึกษาสันติภาพและความขัดแย้ง ในจุฬาลงกรณ์มหาวิทยาลัยจนถึงปัจจุบัน
เมื่อวันที่ 8 เม.ย. 2552 ผลการประชุมคณะกรรมการสรรหากรรมการสิทธิมนุษยชนแห่งชาติ โดยพิจารณาคัดเลือกผู้สมัครเพื่อเข้ารับการสรรหาเป็นกรรมการสิทธิมนุษยชนแห่งชาติ จากผู้สมัครเข้ารับการสรรหา จำนวน 133 คน อาจารย์อมราได้รับการคัดเลือกเป็น 1 ในรายชื่อ 7 คนดังที่ได้คัดเลือกในเบื้องต้นเป็นกรรมการสิทธิมนุษยชนแห่งชาติ จากนั้นจึงจะมีการนำรายชื่อส่งให้วุฒิสภาในวันที่ 9 เม.ย. 2552 เพื่อไปตรวจสอบประวัติและให้การเห็นชอบ หลังจากวุฒิสภาเห็นชอบแล้วทางคณะกรรมการฯก็จะประชุมกันเองเพื่อเลือกประธานฯ เมื่อได้ประธานฯแล้ว วุฒิสภาจะนำเสนอขึ้นทูลเกล้าฯในคราวเดียวกัน ทั้งบุคคลที่ได้รับคัดเลือกเป็นประธานฯ และกรรมการฯ ต่อไป
เมื่อวันที่ 1 พฤษภาคม 2552 ที่ประชุมวุฒิสภา มี น.ส.ทัศนา บุญทอง รองประธานวุฒิสภา คนที่ 2 เป็นประธานการประชุม ลงคะแนนด้วยวิธีลับ เห็นชอบให้ผู้ได้รับการเสนอชื่อให้ดำรงตำแหน่งกรรมการสิทธิมนุษยชนแห่งชาติ (กสม.) จำนวน 7 คน เป็น กสม. ศ.ดร.อมรา พงศาพิชญ์ ได้รับคะแนนเห็นชอบสูงสุด 131 เสียง (ไม่มีผู้ไม่เห็นชอบ) และไม่ลงคะแนน 6 เสียง เมื่อวันพฤหัสบดีที่ 21 พฤษภาคม 2552 ได้มีการประชุมและเลือกกันเองให้คนหนึ่งเป็นประธานกรรมการสิทธิมนุษยชนแห่งชาติ ณ สำนักงานคณะกรรมการสิทธิมนุษยชนแห่งชาติ ผลของมติที่ประชุมได้เลือก ศ.ดร.อมรา พงศาพิชญ์ เป็นผู้ที่จะดำรงตำแหน่งประธานกรรมการสิทธิมนุษยชนแห่งชาติ ซึ่งวุฒิสภาจะนำความกราบบังคมทูลเพื่อทรงแต่งตั้งต่อไป
ผลงาน
ผลงานทางวิชาการที่สำคัญ คือ หนังสือวัฒนธรรม ศาสนา และชาติพันธุ์ : วิเคราะห์สังคมไทยแนวมานุษยวิทยา และหนังสือความหลากหลายทางวัฒนธรรม : กระบวนทัศน์และบทบาทในประชาสังคม นอกจากนี้ยังมีผลงานวิจัยเกี่ยวกับการพัฒนาสังคม การพัฒนาสตรีและเยาวชน ขบวนการประชาสังคม และขบวนการประชาธิปไตย เป็นต้น
Cytheridae
Cytheridae เป็นวงศ์ของ Ostracod ที่อยู่ในอันดับ Podocopida
สกุลในวงศ์นี้ ได้แก่:
ดับเบิลยูดับเบิลยูอี ไลฟ์ฟรอมเมดิสันสแควร์การ์เดน
ดับเบิลยูดับเบิลยูอี ไลฟ์ฟรอมเมดิสันสแควร์การ์เดน (WWE Live from Madison Square Garden) เป็นรายการพิเศษของมวยปล้ำอาชีพ ดับเบิลยูดับเบิลยูอี ที่จัดขึ้นในวันที่ 3 ตุลาคม ค.ศ. 2015 และออกอากาศทางช่อง WWE Network
มิสอินเตอร์เนชันแนลไทยแลนด์ 2016
มิสอินเตอร์เนชันแนลไทยแลนด์ 2016 เป็นการประกวดมิสอินเตอร์เนชันแนลไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 17กันยายน พ.ศ. 2559 ณ เมืองไทย จีเอ็มเอ็มไลฟ์เฮาส์ เซ็นทรัลเวิลด์, ประเทศไทย โดยผู้ชนะการประกวดในครั้งนี้ คือ ภัททิยา พงศ์ไทย      ซึ่งจะได้เป็นตัวแทนประเทศไทยเข้าร่วมประกวดมิสอินเตอร์เนชันแนล 2016
ลำดับ
§ ได้รับการโหวตเข้ามาอยู่ใน 12 คนสุดท้าย
ผู้เข้าประกวด
14 ผู้เข้าประกวดที่ได้รับการยืนยัน:
โรร์
โรร์ (Roar) อาจหมายถึง
นกกินแมลงเด็กแนน
นกกินแมลงเด็กแนน หรือ นกกินแมลงหน้าผากน้ำตาล (Rufous-fronted babbler, Deignan's babbler; ) นกขนาดเล็กชนิดหนึ่ง ในวงศ์นกกินแมลงและนกกะราง (Timaliidae)
มีความยาวลำตัววัดจากปลายปากถึงปลายหางประมาณ 15 เซนติเมตร ขนบนลำตัวสีเหลือง ขนบนกระหม่อมสีน้ำตาลแดง ปากสั้นโค้งเล็กน้อย ปลายแหลมสีน้ำตาลเข้ม กินแมลงเป็นอาหาร
เดิมนกชนิดนี้เคยใช้ชื่อวิทยาศาสตร์ว่า Stachyris rodolphei แต่ปัจจุบันยอมรับว่าเป็นชนิดเดียวกันกับ Stachyridopsis rufifrons จึงใช้ชื่อนี้ในปัจจุบัน และอาจจะยังเป็นชนิดเดียวกันกับ Stachyris ambigua ด้วย
ในประเทศไทยเป็นนกที่พบได้เฉพาะภาคเหนือ ที่ดอยหลวงเชียงดาว จังหวัดเชียงใหม่ที่เดียวเท่านั้น จัดเป็นนกเฉพาะถิ่น ปัจจุบันพบได้น้อยมาก มีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
อาณานิคมอวกาศ
อาณานิคมอวกาศ หรือ สเปซโคโลนี (Space colony) คือ สภาวะแวดล้อม (สิ่งแวดล้อม) ที่เปรียบเสมือนถิ่นที่อยู่ของมนุษย์ในอนาคต โดยภายในโคโลนีจะมีระบบต่างๆ เอื้อให้กับการดำรงชีวิตของมนุษย์ อาทิ ระบบสร้างชั้นบรรยากาศเทียม ระบบสร้างแรงโน้มถ่วงเทียม ระบบบำบัดน้ำเสียให้เป็นน้ำบริสุทธิ์จนมนุษย์สามารถดื่มได้ ระบบรีไซเคิลขยะหรือเผาทำลายขยะ 100% เพื่อให้ไม่มีปัญหาขยะสะสมในโคโลนี ระบบรวบรวมทรัพยากรสำคัญจากอวกาศ ระบบผลิตพลังงานที่มีกำลังสูงเพื่อเป็นพลังงานให้ทั้งโคโลนี
สเปซโคโลนีมักถูกกล่าวถึงอยู่เสมอในนวนิยายและการ์ตูนแนววิทยาศาสตร์ แต่สำหรับโลกวิทยาศาสตร์แล้วมีการพัฒนาแนวคิด และวิจัยอย่างเป็นทางการเมื่อสตีเฟ่น ฮอว์คิง ได้กล่าวเอาไว้ในปี ค.ศ. 2001 ว่าวิธีที่จะรักษาเผ่าพันธุ์มนุษย์ไว้ได้อย่างยั่งยืน คือ การสร้างสเปซโคโลนี
ณ ปัจจุบันหลายประเทศได้ผลักดันแนวคิดนี้ทั้งทางด้านแนวคิด และการวิจัย ทั้งในหน่วยงานของรัฐและภาคเอกชน
ผู้สนับสนุนความคิดในการสร้างสเปซโคโลนี
ในอดีตได้มีนักฟิสิกส์เชิงทฤษฎีทางด้านจักรวาลชื่อ สตีเฟ่น ฮอว์คิง ได้กล่าวสนับสนุนเอาไว้ โดยกล่าวไว้ในปี ค.ศ. 2001 ค.ศ. 2006 และในปี ค.ศ. 2011 ไว้ว่าวิธีที่จะรักษาเผ่าพันธุ์มนุษย์ไว้ได้คือการสร้างโคโลนี โดยมนุษย์อาจสูญพันธ์ได้ในอีก 1,000 ข้างหน้า ดังนั้นจึงต้องเร่งสร้างโคโลนีโดยเร็วเพื่อรักษาเผ่าพันธุ์มนุษย์เอาไว้ และมีเนื้อหาสำคัญที่กล่าวไว้ใน ค.ศ. 2006 ด้วยว่าเราอาจต้องสูญเสียเผ่าพันธุ์มนุษย์ไปในอีก 200 ปีข้างหน้านี้หากไม่สร้างโคโลนี
Louis J. Halle ได้กล่าวไว้ในนิตยสาร Foreign Affairs ในฤดูร้อน ค.ศ. 1980 ว่าอาจเกิดสงครามนิวเคลียร์ขึ้น ดังนั้นการสร้างโคโลนีจึงนับเป็นความคิดที่ดีในการรักษาเผ่าพันธุ์มนุษย์เอาไว้ Paul Davies นักฟิสิกส์ท่านหนึ่งได้เสนอมุมมองที่น่าสนใจเกี่ยวกับการตั้งรกรากในอวกาศไว้ว่า หากโลกเผชิญกับภัยพิบัติครั้งใหญ่จริง โคโลนีจะเป็นทางเลือกที่ดีในการรักษาเผ่าพันธุ์ของมนุษย์เอาไว้ เพราะเมื่อเวลานั้นมาถึงมนุษย์จะได้มีโอกาสกลับไปโลกเพื่อฟื้นฟูอารยธรรมมนุษย์และสิ่งแวดล้อมบนโลกหลังจากภัยพิบัติผ่านพ้นไป นอกจากนี้นักประพันธุ์และนักเขียนชื่อ William E. Burrows รวมถึงนักชีววิทยาชื่อ Robert Shapiro ได้กล่าวสนับสนุนให้ภาคเอกชนร่วมโครงการรักษาเผ่าพันธ์มนุษย์โดยการตั้งรกรากในอวกาศอีกด้วย
J. Richard Gott ผู้มีพื้นฐานความคิดในแนวทางของนิโคเลาส์ โคเปอร์นิคัส (Copernican principle) โดย J. Richard Gott ได้คาดการณ์ว่าอารยธรรมมนุษย์น่าจะอยู่ได้อีก 7.8 ล้านปี แต่เขาก็คิดว่าน่าจะมีอารยธรรมของสิ่งมีชีวิตอื่นอยู่ในอวกาศด้วย เพราะหากพวกเขามาเยือนอาจมีสิ่งไม่คาดคิดเกิดขึ้น ดังนั้นการสร้างโคโลนีจะเป็นช่วยรักษาเผ่าพันธุ์มนุษย์เอาไว้ได้
สเปซโคโลนีในการ์ตูน
สเปซโคโลนีเป็นที่อยู่ของมนุษย์ในอวกาศในการ์ตูนญี่ปุ่นเรื่องกันดั้ม ภายในโคโลนี่จะคล้ายกับโลกให้มนุษย์อยู่อาศัย ส่วนภายนอกจะเป็นโลหะล้อมรอบ และมีระบบการจัดการให้บรรยากาศภายในโคโลนี่เหมือนกับโลก รูปร่างไม่แน่นอน
เนื่องจากปัญหาประชากรล้นโลก จึงได้มีการสร้างอาณานิยมกลางอวกาศเพื่อเป็นที่อยู่อาศัยของประชากรที่เพิ่มขึ้นอย่างรวดเร็ว ในปี U.C. 0050 ประชากรมนุษย์กว่า 80% นั้นอาศัยอยู่ในอาณานิคมกลางอวกาศนี้ โดยโคโลนีแต่ละอันสามารถจุคนได้นับล้านคน ต่อมาได้มีการจัดกลุ่มโคโลนีเป็นไซด์ต่างๆ โดยที่ 1 ไซด์จะมีโคโลนีประมาณ 35-40 แห่ง จุคนเป็นพันๆล้านคน โคโลนีนั้นจะเป็นลักษณะทรงกระบอก ยาวประมาณ 20 ไมล์ เส้นผ่านศูนย์กลาง 4 ไมล์ มีการหมุนรอบตัวเองทุกสองนาทีเพื่อสร้างแรงดึงดูดจำลอง โคโลนีส่วนมากจะถูกสร้างเป็นลักษณะเปิด และมีการติดตั้งกระจกเพื่อสะท้อนแสงอาทิตย์สำหรับความสว่างในโคโลนี แต่ก็มีโคโลนีบางแห่งเช่นไซด์ 3 ที่มีการสร้างแบบปิด โดยที่มีระบบสร้างแสงด้วยตนเอง รับพลังงานจากแสงอาทิตย์ ส่วนเรื่องวัตถุดิบในการนำมาสร้างโคโลนีนั้นมาจากดวงจันทร์ การสร้างโคโลนีจะขุดแร่ต่างๆ ที่จำเป็นจากดวงจันทร์ และนำมาที่เขตก่อสร้างเคลื่อนที่ เช่น ลูน่า II, 5th ลูน่า และ โซโลม่อน เป็นต้น
Cuneocytheridae
สกุลในวงศ์นี้ ได้แก่:
บอร์นเชลล์
บอร์นเชลล์ (Bourne shell; อักษรย่อ: sh) เป็นโปรแกรมเชลล์มาตรฐานการในการติดต่อกับผู้ใช้ผ่านทางบรรทัดคำสั่ง บนยูนิกซ์ เวอร์ชัน 7 โปรแกรมนี้แทนที่ Thomson shell ในยูนิกซ์รุ่นก่อนหน้านั้นซึ่งใช้ชื่อโปรแกรม sh เหมือนกัน ผู้ที่พัฒนาคือ สตีเฟน บอร์น (Stephen Bourne) ที่ AT&T Bell Laboratories และออกเผยแพร่เมื่อ ค.ศ. 1977 ในยูนิกซ์เวอร์ชัน 7 ซึ่งส่งให้มหาวิทยาลัยต่าง ๆ ปัจจุบันยังนิยมกำหนดให้บอร์นเชลล์เป็นเชลล์ของบัญชีผู้ใช้ยูนิกซ์ตอนสร้าง ตัวโปรแกรมมักติดตั้งอยู่ที่ <tt>/bin/sh</tt> ในระบบยูนิกซ์ส่วนใหญ่ และยังมักเป็นเชลล์มาตรฐานสำหรับผู้ใช้ root